|  |  |
| --- | --- |
| Предмет | ПРАВО (vežbe- druga grupa) |
| Разред | **I1/5** |
| Наставна јединица | 26. Мере заштите на раду  Четвртак, 2.4.2020. (вежбе- друга група) |
| Редни број часа: | **26** |

Мере заштите на раду:

У Закону о раду се наводи да запослени има право на одговарајућу зараду, безбедност и заштиту здравља на раду, здравствену заштиту и друга права у случају болести, смањења или губитка радне способности и старости, материјално обезбеђење за време привремене незапослености, као и право на друге облике заштите. Најшире значење појма заштите на раду је оно по коме заштита на раду обухвата систем мера и средстава за заштиту запослених. Уже значење подразумева:

1. Права запослених на заштиту на раду
2. Обавезе запослених да примењују заштитне мере (и прописе)
3. Обавезе и права послодавца

У савременим условима код нас се о заштити на раду говори у смислу безбедности на раду и заштити живота и здравља, тзв. хигијенско-техничкој заштити.

Врста мера заштите на раду:

1. **Претходне мере заштите ма раду**

У Закону о раду напомиње се, да је послодавац дужан да запосленом обезбеди услове рада, ради заштите живота и здравља, као и да је дужан да запосленог пре ступања на рад упозна с условима рада, организацијом рада, правима и обавезама које произилазе из прописа о раду и безбедности и заштити здравља на раду.

1. **Опште мере заштите на раду**

Ове мере заштите на раду примењују се као мере заштите на раду на пословима и радним задацима у свим делатностима. То су мере којима се непосредно обезбеђује сигурност на раду. Овим мерама одређују се услови које треба да испуњавају инвестициони објекти, здрави и нормални услови рада кроз уређење простора, чистоће ваздуха и разних уређаја.

**3.Посебне мере заштите на раду:**

Посебне мере одређују се за посебне врсте технолошких процеса, за одређену делатност, оруђе за рад, ако се због специфичности и опасности не могу одредити општим мерама, а нарочито за радове под водом, земљом, на отвореном простору...

Питања и задаци за вежбање:

1.Шта је заштита на раду и због чега је неопходно њено спровођење?

2. Направи свој предлог претходних, општих и посебних мера заштите на раду.